জিডি বিড়লা স্কুলে ছাত্রীর যৌন নিগ্রহের রেশ কাটার আগেই একই অভিযোগে বিক্ষোভ এমপি বিড়লা স্কুলর সামনে। সোমবার দুপুরে বেহালার জেমস লং সরণি অবরোধ করে বিক্ষোভ দেখান এমপি বিড়লা স্কুলে পড়ুয়াদের অভিভাবকরা।
 নিজস্ব প্রতিনিধি:  জিডি বিড়লা স্কুলে ছাত্রীর যৌন নিগ্রহের রেশ কাটার আগেই একই অভিযোগে বিক্ষোভ এমপি বিড়লা স্কুলর সামনে। সোমবার দুপুরে বেহালার জেমস লং সরণি অবরোধ করে বিক্ষোভ দেখান এমপি বিড়লা স্কুলে পড়ুয়াদের অভিভাবকরা। আরও পড়ুন: জিডি বিড়লা স্কুলে যৌন নিগ্রহের ঘটনায় হাইকোর্টে মামলা, স্কুলের সামনে অবস্থানে রূপা
কয়েক মাস আগে এমপি বিড়লা স্কুলের এক তিন বছরের শিশুকে স্কুলের মধ্যেই যৌন নিগ্রহের শিকার হতে হয় বলে অভিযোগ ওঠে। নির্যাতিত শিশুর পরিবার প্রাথমিকভাবে স্কুল কর্তৃপক্ষের কাছে অভিযোগ জানায়। জিডি বিড়লা কাণ্ড প্রকাশ্যে আসার পর ফের বিষয়টি নিয়ে জল ঘোলা শুরু হয়। কিন্তু স্কুল কর্তৃপক্ষের দাবি, অভ্যন্তরীণ তদন্তে স্কুলে নিগ্রহের কোনও প্রমাণ মেলেনি।  কর্তৃপক্ষের তরফে নোটিস টাঙিয়েও জানিয়ে দেওয়া হয়, সিসিটিভি ফুটেজে নিগ্রহের কোনও প্রমাণ মেলেনি।  আরও পড়ুন: পরীক্ষা চলাকালীন কেন ঝোলানো হল তালা? ফের বিক্ষোভ জি ডি বিড়লা স্কুলে
সোমবার সকালে এমপি বিড়লা স্কুলের গেটে টাঙানো নোটিস দেখেই ক্ষোভে ফেটে পড়েন অভিভাবকরা। ঘটনা নিয়ে সরাসরি স্কুল কর্তৃপক্ষের সঙ্গে কথা বলতে চান অভিভাবকরা। স্কুলের তরফে আবেদন খারিজ করে দেওয়া হলে বিক্ষোভ চরমে পৌঁছয়। পরিস্থিতি জটিল বুঝে পুলিসকে খবর দেয় স্কুল কর্তৃপক্ষ। তাতে পরিস্থিতি আরও উত্তপ্ত হয়ে ওঠে। জেমস লং সরণি অবরোধ করে বিক্ষোভ দেখাতে থাকেন অভিভাবকরা।  স্কুলের বিরুদ্ধে মিথ্যাচারের অভিযোগ তুলেছেন নির্যাতিতা শিশুর বাবা-মা।